Blaze7451/Wiki-th-20250601 huggingface dataset:
พันธุ์ทิพย์

พันธุ์ทิพย์ อาจหมายถึง 
 บุคคล- พันธุ์ทิพย์ กาญจนะจิตรา สายสุนทร – นักนิติศาสตร์ชาวไทย- พันธ์ทิพย์ แก้วสุริยะ – นักมวยสากลชาวไทยผู้ท้าชิงแชมป์โลกกับชาติชาย เชี่ยวน้อย- หม่อมราชวงศ์พันธุ์ทิพย์ บริพัตร – ชายาในพระเจ้าวรวงศ์เธอ พระองค์เจ้าจุมภฏพงษ์บริพัตร กรมหมื่นนครสวรรค์ศักดิพินิต และนางสนองพระโอษฐ์ในสมเด็จพระนางเจ้ารำไพพรรณี พระบรมราชินี- พันธุ์ทิพย์ วิภาตะพันธุ์ – ชื่อนางเอกละครวิทยุคณะนีลิกานนท์
 สถานที่- พันธุ์ทิพย์พลาซ่า – ศูนย์รวมสินค้าไอทีและซอฟต์แวร์ ในอดีตเคยมีโรงภาพยนตร์และภัตตาคารจีนชื่อเดียวกัน
 พืช- ชมพูพันธุ์ทิพย์ หรือตาเบบูย่าพันธุ์ดอกสีชมพู (Tabebuia rosea) – ดอกไม้ซึ่งหม่อมราชวงศ์พันทิพย์ บริพัตร นำเข้าจากอเมริกาใต้มาปลูกในประเทศไทยเมื่อ พ.ศ. 2500
 อื่น ๆ- พันทิป – เว็บไซต์ไทย
กันแคนน่อน

RX-77-2 กันแคนน่อน (ガンキャノン) (Guncannon) เป็นหุ่นยนต์ที่ปรากฏตัวในการ์ตูนญี่ปุ่นอะนิเมะซีรีส์โมบิลสูทกันดั้ม ออกแบบโดยคุนิโอะ โอคาวาระ
กันแคนน่อนเป็นหนึ่งในโมบิลสูทที่พัฒนาในโปรเจกต์Vของสหพันธ์โลกเพื่อใช้ต่อสู้กับโมบิลสูทของอาณาจักรซีอ้อน กันแคนน่อนมีลักษณะคล้ายกับมนุษย์มากกว่า RX-75 กันแทงก์ซึ่งมีลักษณะคล้ายกับยานพาหนะมากกว่า
กันแคนน่อนมีอาวุธหลักเป็นปืนใหญ่ 240 มม.ประทับบนบ่าทั้งสองข้างสำหรับใช้ยิงสนับสนุนในระยะกลาง ที่หัวติดตั้งปืนวัลแคน 60 มม. โครงสร้างของกันแคนน่อนเป็นระบบคอร์บล็อกซึ่งใช้ยานขับไล่ FF-X7 คอร์ไฟเตอร์ เป็นห้องควบคุมและสามารถบินหนีออกมาได้ในยามคับขัน กันแคนน่อนยังเป็นโมบิลสูทรุ่นแรกที่สามารถใช้งานบีมไรเฟิลได้ เนื่องจากบรรทุกกระสุนปืนใหญ่ได้จำกัดและไม่มีอาวุธสำหรับต่อสู้ในระยะประชิดตัวจึงเป็นจุดอ่อน ปืนใหญ่สองกระบอกนี้สามารถติดตั้งสเปรย์มิสไซล์ลันเชอร์แทนได้
มีกันแคนน่อนเพียงหนึ่งเครื่องเท่านั้นที่ไม่ได้ถูกทำลายจากการโจมตีหน่วยรบของซีอ้อนที่ไซด์ 7 ภายใต้การบัญชาการของชาร์ อัซนาเบิ้ล ซึ่งกันแคนน่อนเครื่องนี้ได้ประจำการกับยานชั้นเปกาซัส ไวต์เบส โดยมีพลเรือน ไค ชิเด็น เป็นนักบิน ในฉบับหนังตัดต่อใหม่ ยานไวต์เบสยังได้กันแคนน่อนเครื่องที่สองเข้าประจำการแทนกันแทงก์โดยมี ฮายาโตะ โคบายาชิ เป็นนักบิน กันแคนน่อนเป็นโมบิลสูทเพียงรุ่นเดียวจากโปรเจกต์Vที่ได้เข้าสู่การผลิตจำนวนจำกัด
กันแคนน่อนนับเป็นหุ่นยนต์ที่มีอิทธิพลต่อการ์ตูนญี่ปุ่นค่อนข้างสูง อะนิเมะแนวหุ่นยนต์หลายเรื่องในเวลาต่อมาจะมีหุ่นยนต์ซึ่งมีลักษณะคล้ายกับกันแคนน่อน เช่น ดรากูนาร์ 2 ในเมทัลอาเมอร์ดรากูนาร์ แดนคอฟ ในเอสพีทีเลซเนอร์ และ ชวาลซ์ ในเกมซุปเปอร์โรบ็อตไทเซ็น ออริจินัลเจเนเรชัน

**รูปแบบอื่นๆ**

**RX-77-1A กันแคนน่อน A**
รูปแบบดั้งเดิมของกันแคนน่อน มีเกราะที่หนาทำให้การขับเคลื่อนต่ำกว่าที่ควร ซึ่งปัญหานี้ได้รับการแก้ไขเมื่อปรับรูปแบบเป็นกันแคนน่อน กันแคนน่อน Aเป็นส่วนหนึ่งของดีไซน์ต้นฉบับโมบิลสูทคอลลเคชั่นของคุนิโอะ โอคาวาระ ออกแบบโดยคุนิโอะ โอคาวาระ

**RX-77D กันแคนน่อนรุ่นผลิตจำนวนมาก**
กันแคนน่อนที่ปรับโครงสร้างโดยปรับระบบคอร์บล็อกออกไปและใช้เกราะโลหะผสมไททาเนี่ยมกับเซรามิคแทนลูน่าไททาเนี่ยม ปืนใหญ่แฝดซึ่งเป็นอาวุธหลักถูกลดขนาดลงมาเหลือ 200 มม. กันแคนน่อนรุ่นผลิตจำนวนมากมีท่อขับดันมากกว่าของรุ่นต้นแบบจึงมีความคล่องตัวสูงกว่า แต่ในภายหลังกลับไม่มีการผลิตจำนวนมากตามที่วางแผนไว้ กันแคนน่อนรุ่นผลิตจำนวนมากปรากฏตัวครั้งแรกในโอวีเอกันดั้ม 0080 ออกแบบโดยยูทากะ อิซุบุจิ

**RX-77-3 กันแคนน่อนรุ่นติดตั้งอาวุธหนัก**
กันแคนน่อนที่เน้นการใช้งานแบบเดี่ยวแทนการเป็นหน่วยสนับสนุนโดยปรับปรุงเกราะและอาวุธที่ติดตั้งให้ดีขึ้น กันแคนน่อนรุ่นติดตั้งอาวุธหนักเป็นส่วนหนึ่งของดีไซน์ต้นฉบับโมบิลสูทวาริเอชั่น ออกแบบโดยคุนิโอะ โอคาวาระ

**RX-77-4 กันแคนน่อนทูว์**
กันแคนน่อนที่ใช้บีมแคนน่อนติดเซ็นเซอร์เล็งเป้าแทนปืนใหญ่แฝด เนื่องจากไม่ต้องแบกน้ำหนักของกระสุนปืนใหญ่ กันแคนน่อนทูว์จึงมีความคล่องตัวสูงกว่ารุ่นก่อนหน้านี้มาก กันแคนน่อนทูว์เป็นส่วนหนึ่งของดีไซน์ต้นฉบับโมบิลสูทวาริเอชั่น ออกแบบโดยคุนิโอะ โอคาวาระ

**ดูเพิ่ม**
 รายชื่อหุ่นยนต์ใน Universal Century
หมวดหมู่:หุ่นยนต์ใน Universal Century
ดูบาดู

ดูบาดู (DoobaDoo) เป็นวงดนตรีป๊อบแจ๊ส ประกอบด้วยสมาชิกสองคน คือ โอ๋ เจษฎา สุขทรามร และ ลูกหว้า พิจิกา จิตตะปุตตะ

**ประวัติ**
หากจะกล่าวถึงดนตรี แจ๊ส และ สวิง กลุ่มผู้ฟังชาวไทยคงยังไม่ค่อยจะคุ้นหูกันสักเท่าไร โดยเฉพาะอย่างยิ่ง เมื่อนำมาผสมผสานในรูปแบบใหม่กับแนวดนตรีร่วมสมัย ยิ่งก่อให้เกิดความแปลกใหม่ขึ้น แต่เมื่อ Doobadoo ศิลปิน Duo คู่ใหม่ ที่เกิดจากการรวมตัวของนักกีตาร์และนักแต่งเพลงแนว พังค์ร็อก ที่เคยสร้างความเกียวกราวในอดีต กับนักร้องสาวเสียงหวานผู้เป็นเจ้าของเสียงร้องในหลายอัลบั้ม มีแนวคิดที่จะสร้างส่วนผสมระหว่างเสียงร้องหวานใสกับ Harmony และ rhythm ในแบบ swing ทำให้เกิดผลงานเพลงชุดใหม่ กับแนวดนตรีแนวใหม่ ที่เรียกว่า Cool Swing ขึ้น
Doobadoo คือ การรวมตัวกันระหว่าง เจษฎา สุขทรามร (โอ๋) และพิจิกา จิตตะปุตตะ
(ลูกหว้า) ซึ่งเจษฎานั้น ได้เคยผลิตผลงานเพลงร่วมกับวง ซีเปีย เจ้าของเพลง “เกลียดตุ๊ด” เพลงแรงที่โดนใจหลาย ๆ คนทั้ง 3 อัลบั้ม ซึ่งนอกจากเจษฎายังเคยเป็น Producer ให้กับศิลปินดังในแทบทุกค่ายเพลง เคยร่วมงานเรียบเรียงเสียงประสานให้กับวงไหมไทย โดย อ.ดนู ฮันตระกูล และ CU Symphony Orchestra
สำหรับผลงานโปรดิวซ์ล่าสุดของเจษฎา คือ อัลบั้มมาช่า ซีเล็คชั่น และ บอสซ่า บลอสซั่ม 2 อีกทั้งยังเป็นผู้ได้รับคัดเลือกให้เรียบเรียงเสียงประสาน เพลงชาติไทย (2 Version จากทั้งหมด 5 Version) รวมทั้งยังเคยทำหน้าที่เป็น Music director ให้กับ Concert Series "Love Supreme", Click Radio, Fat Radio, FM 1 และได้ร่วมผลิตการแสดงคอนเสิร์ตให้กับศิลปินต่าง ๆ มากมายอีกด้วย ซึ่งหลังจากวางกีตาร์ Rock แล้ว เขาก็หันมาศึกษาดนตรี Bebop และ Jazz อย่างต่อเนื่อง
ในขณะที่ พิจิกา นักร้องนำเสียงหวานของ Doobadoo อดีตนักร้องของชมรมดนตรี CU.Band แห่งจุฬาลงกรณ์มหาวิทยาลัย ก็เคยฝากผลงานไว้มากมาย ไม่ว่าจะเป็นการอ่านสปอต ร้องเพลงประกอบโฆษณา จิงเกิ้ลต่าง ๆ ทางวิทยุและโทรทัศน์กว่า 50 ชิ้น 
รวมถึงเพลงประกอบละคร เมืองมายา the series และเพลง ประกอบ ละครเรื่อง นกออก เป็นนักร้องรับเชิญและคอรัสให้ศิลปินต่าง ๆ มากมาย เช่น ซีเปีย บัวหิมะ คิดแนปเปอร์ กลุ่มเรียนเชิญผู้มีจิตศรัทธา บุดด้าเบลส อีทีซี เป็นต้น นอกจากนี้ยังเคยเป็นนักร้อง Back up และ คอรัส ในการแสดงให้กับ โจอี้ บอย, ใหม่ เจริญปุระ, รัดเกล้า อามระดิษ และโบ สุนิตา เป็นต้น 

อีกส่วนหนึ่งคือผลงานด้านละครเวทีหลายเรื่อง เช่น คู่กรรม the musical, วิวาห์คาบาเร่ต์, ละครเพลง Pippin, มหานาฏกรรมพระมหาชนก ในบท นางมณีเมขลา เป็นต้น อีกทั้งยังสนใจในเรื่องของภาพยนตร์โดยเคยเขียนคอลัมน์แนะนำภาพยนตร์ให้กับนิตยสารกุลสตรี ปัจจุบันนอกจากงานร้องเพลง พิจิกายังเป็นดีเจทางสถานีวิทยุเพลงสากล 98.5 Breeze fm อีกด้วย

**ผลงาน**
ดูบาดูได้รับรางวัลอัลบั้มยอดเยี่ยมแห่งปี 2548 จากเวที คม ชัด ลึก อวอร์ด และ แฮมเบอร์เกอร์ อวอร์ด มีเพลงที่ได้รับความนิยม คือ เพลง ไม่ใช่ผู้ชาย โดยมีอุ๋ย บุดด้าเบสและ ปอยตรีชฎา แสดงเป็นพระเอกนางเอกเอ็มวี

**อ้างอิง**
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:กลุ่มดนตรีที่ก่อตั้งในปี พ.ศ. 2548
หมวดหมู่:ศิลปินสังกัดจีเอ็มเอ็ม แกรมมี่
เอกซ์เอฟซีอี

เอกซ์เอฟซีอี (Xfce) เป็นสิ่งแวดล้อมเดสก์ท็อป สำหรับลินุกซ์ และระบบปฏิบัติการเหมือนยูนิกซ์อื่นๆ ที่เสรีและต้นทางเปิด ได้รับการออกแบบมาให้ใช้ทรัพยากรต่ำและทำงานได้รวดเร็ว 

**ธูนาร์**
ธูนาร์  (Thunar)  เป็นตัวจัดการไฟล์ของเอกซ์เอฟซีอี หน้าตาคล้ายกับตัวจัดการไฟล์ของกะโนม

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:สิ่งแวดล้อมเดสก์ท็อปเสรี
หมวดหมู่:เอ็กซ์วินโดวซิสเต็ม
การแจกจ่ายลินุกซ์

ไฟล์:Ubuntu_23.10_Mantic_Minotaur_Desktop_English.png|thumb| อูบุนตูเป็นการแจกจ่ายลินุกซ์ที่ได้รับความนิยมสูงสุดรายหนึ่ง
เส้นเวลาของการแจกจ่ายลินุกซ์
การแจกจ่ายลินุกซ์, ลินุกซ์ดิสทริบิวชัน (Linux distribution) หรือ ดิสโทร (Distro) คือระบบปฏิบัติการ ที่สร้างจากชุดซอฟต์แวร์ที่มีใจกลางลินุกซ์ และมักจะมีระบบจัดการแพ็คเกจด้วย ผู้ใช้ลินุกซ์มักจะได้รับระบบปฏิบัติการโดยการดาวน์โหลดการแจกจ่ายลินุกซ์ ซึ่งมีให้สำหรับระบบที่หลากหลายตั้งแต่ อุปกรณ์ฝังตัว (เช่น OpenWrt) และ คอมพิวเตอร์ส่วนบุคคล (เช่น ลินุกซ์มินต์) ไปจนถึง ซูเปอร์คอมพิวเตอร์ ที่ทรงพลัง (เช่น การกระจายคลัสเตอร์หิน)
ซอฟต์แวร์ที่รวมมาส่วนใหญ่เป็นซอฟต์แวร์เสรีและต้นทางเปิด ซึ่งมีให้ใช้งานทั้งในรูปแบบไบนารีที่คอมไพล์แล้วและในรูปรหัสต้นทาง ทำให้สามารถแก้ไขต้นทางของซอฟต์แวร์ได้ โดยปกติแล้ว การแจกจ่ายลินุกซ์จะแถมซอฟต์แวร์ที่เป็นกรรมสิทธิ์มาบ้างซึ่งอาจไม่มีให้ใช้งานในรูปแบบซอร์สโค้ด เช่น binary blobs ที่จำเป็นสำหรับโปรแกรมขับอุปกรณ์บางตัว
การแจกจ่ายลินุกซ์ยังอาจอธิบายได้ว่าเป็นแอปพลิเคชันและซอฟต์แวร์ยูทิลิตี้ประเภทต่าง ๆ (เช่น เครื่องมือและไลบรารี GNU ต่าง ๆ) ที่มาพร้อมกับใจกลางลินุกซ์ ในลักษณะที่ความสามารถของการแจกจ่ายนั้น ๆ สนองความต้องการของผู้ใช้จำนวนมาก โดยปกติซอฟต์แวร์จะถูกปรับให้เข้ากับการแจกจ่ายแล้วรวมเข้ากับแพ็คเกจซอฟต์แวร์ โดยผู้ดูแลการแจกจ่าย แพคเกจซอฟต์แวร์มีจำหน่ายทางออนไลน์ใน ที่เก็บข้อมูล ซึ่งเป็นสถานที่จัดเก็บข้อมูลที่ปกติจะกระจายไปทั่วโลก นอกจากส่วนประกอบที่เป็นตัวสมาน เช่น ตัวติดตั้งการแจกจ่าย (เช่น Debian-Installer และ Anaconda) และระบบการจัดการแพ็คเกจ แทบจะไม่มีแพ็คเกจใดเลยที่ผู้ดูแลการแจกจ่ายลงมือเขียนเอง
ปัจจุบันมีการแจกจ่ายลินุกซ์เกือบหนึ่งพันตัว เนื่องจากซอฟต์แวร์มีอยู่จำนวนมาก การแจกจ่ายจึงมีรูปแบบที่หลากหลาย รวมถึงรูปแบบที่เหมาะสมสำหรับการใช้งานบนคอมพิวเตอร์แบบตั้งโต๊ะ เซิร์ฟเวอร์ แล็ปท็อป เน็ตบุ๊กโทรศัพท์มือถือ และแท็บเล็ต เช่นเดียวกับในสภาพแวดล้อมขั้นต่ำโดยทั่วไปสำหรับใช้ในระบบฝังตัว มีการแจกจ่ายที่ได้รับการสนับสนุนในเชิงพาณิชย์ เช่น เฟอดอรา (เรดแฮต), openSUSE (SUSE) และ อูบุนตู (คาโนนิคัล); และการแจกจ่ายที่ขับเคลื่อนโดยชุมชนทั้งหมด เช่น เดเบียน, สแลกแวร์, ลินุกซ์เพนกวินเจนทู และ อาร์ชลินุกซ์ การแจกจ่ายส่วนใหญ่มาพร้อมใช้งานและแปลโปรแกรมมาแล้วล่วงหน้าสำหรับชุดของคำสั่งเครื่องเฉพาะ ในขณะที่การแจกจ่ายบางราย (เช่น ลินุกซ์เพนกวินเจนทู) มักจะแจกจ่ายในรูป รหัสต้นทาง และต้องแปลโปรแกรมเอาเองก่อนจะติดตั้ง 

**ซอฟต์แวร์กรรมสิทธิ์**
ซอฟต์แวร์กรรมสิทธิ์จำนวนมากไม่สามารถใช้งานได้บนลินุกซ์ ข้อมูลจากเดือนกันยายนปี 2015 ระบุว่าในสตีม มีเกมสำหรับลินุกซ์เพียงแค่ 1500 เกม เทียบกับเกมสำหรับแมคโอเอสที่มี 2323 เกมและเกมสำหรับวินโดวส์ 6500 เกม

**อ้างอิง**
หมวดหมู่:การแจกจ่ายลินุกซ์
PPC

PPC หรือ Ppc สามารถหมายถึง- คอร์เทกซ์กลีบข้างส่วนหลัง (posterior parietal cortex) เป็นส่วนของสมองกลีบข้างหลังคอร์เทกซ์รับความรู้สึกทางกายปฐมภูมิ มีบทบาทสำคัญในการก่อให้เกิดการเคลื่อนไหวที่เป็นไปตามแผน- พ็อคเกตพีซี (Pocket PC) คอมพิวเตอร์มือถือชนิดหนึ่ง- Pay per click รูปแบบการโฆษณาในอินเทอร์เน็ต
คอนคาแคฟโกลด์คัพ

ทีมที่ชนะเลิศคอนคาแคฟโกลด์คัพ
คอนคาแคฟโกลด์คัพ (CONCACAF Gold Cup) เป็นการแข่งขันฟุตบอลของทีมชาติในคอนคาแคฟ จากทวีปอเมริกาเหนือ อเมริกากลาง และประเทศหมู่เกาะจากแคริบเบียน โดยเริ่มมีการแข่งขันครั้งแรกในปี พ.ศ. 2506 (ค.ศ. 1963) ภายใต้ชื่อ คอนคาแคฟแชมเปียนชิพ (CONCACAF Championship) โดยจัดขึ้นแทนการแข่งขันซีซีซีเอฟแชมเปียนชิพ ที่เป็นการแข่งขันเดิมที่จำกัดเฉพาะประเทศในอเมริกากลางและจากหมู่เกาะในแคริบเบียน การแข่งขันจัดขึ้นจนกระทั่งในปี พ.ศ. 2514 ได้เป็นปีสุดท้ายที่จัดการแข่งขัน และได้มีการจัดการแข่งขันใหใม่อีกครั้งในปี พ.ศ. 2534 (ค.ศ. 1991) โดยเปลี่ยนชื่อการแข่งขันเป็น "โกลด์คัพ" และ 2 อันดับแรกจะได้สิทธิ์ไปเล่นโกปาอาเมริกาอีกด้วย

**ผลการแข่งขัน**

**ผลงานแบ่งตามประเทศ**

**อ้างอิง**

**แหล่งข้อมูลอื่น**
 Official Gold Cup Site at CONCACAF.com date=2015-07-25 - Copa Oro coverage on Univision.com date=2010-03-28 - Gold Cup at RSSSF- Gold Cup & Championship on RSSSF Archive

หมวดหมู่:การแข่งขันฟุตบอลโดยคอนคาแคฟ
ปางมารวิชัย

ลักษณะพระพุทธรูปปางมารวิชัย
พระพุทธรูปปางมารวิชัย มา-ระ-วิ-ไช หรือ ชนะมาร หรือ มารสะดุ้ง เป็นพระพุทธรูปปางหนึ่ง อยู่ในพระอิริยาบถนั่งขัดสมาธิ พระหัตถ์ซ้ายหงายวางบนพระเพลา พระหัตถ์ขวาวางคว่ำลงที่พระชานุ นิ้วพระหัตถ์ชี้ลงที่พื้นธรณีในคราวที่พระองค์ทรงเอาชนะมารได้ หลายที่เรียกผิดว่า ปางสะดุ้งมาร ซึ่งความจริงแล้ว มารต่างหากที่สะดุ้งพระพุทธองค์ ดังนี้ถ้าเรียกให้ถูกต้อง คือ ”ชนะมาร , ปางมารสะดุ้ง“

**ประวัติ**
พระบรมโพธิสัตว์ (พระพุทธเจ้าก่อนบรรลุธรรม) ได้เสด็จไปประทับใต้ต้นพระศรีมหาโพธิ์ในเวลาเย็น และนั่งสมาธิกำหนดจิตเจริญสมาธิภาวนา ท้าววสวัตตีซึ่งคอยติดตามพระองค์อยู่ จึงเข้าขัดขวาง โดยขี่ช้างคิรีเมขละ นำเหล่าเสนามารจำนวนมากเข้ามารบกวน หวังให้พระองค์เกรงกลัวจะได้ลุกขึ้นเสด็จหนีไป แต่พระองค์ก็ยังประทับนิ่งเป็นปกติโดยมิได้ทรงหวั่นไหว มารจึงโกรธมาก สั่งให้เสนามารกลุ้มรุมกันประหารพระองค์ พระองค์จึงทรงนึกถึงบารมี 10 ทัศ ที่ทรงบำเพ็ญสั่งสมมาทุกชาติ โดยทรงเหยียดพระหัตถ์ออกจากภายในกลีบจีวร แล้วทรงชี้แผ่นดินด้วยพระดรรชนี (นิ้วชี้) จนทำให้เกิดแผ่นดินไหว ในที่สุดพญามารยอมแพ้หนีไป

**ลักษณะพระพุทธรูป**

**ความเชื่อและคตินิยม**
 พระปางนี้นิยมสร้างเป็นพระประธานในพระอุโบสถ- เป็นพระประจำเดือนหก- เป็นพระประจำวันพระเกตุเสวยอายุแทนปางขัดสมาธิเพชรได้- เป็นพระประจำวันสำหรับผู้ที่ไม่ทราบวันเกิดตัวเอง
*(บทมารวิชัยสำหรับคนเกิดวันพฤหัสบดีจากวัดสวนดอก)

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี : โรงพิมพ์รุ่งวัฒนา, 2513- เรื่องพระพุทธรูปปางต่าง ๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล
*จากวัดสวนดอก

**แหล่งข้อมูลอื่น**
หมวดหมู่:ปางพระพุทธรูป
ปางปฐมเทศนา

ลักษณะพระพุทธรูปปางปฐมเทศนา
ปางปฐมเทศนา เป็นพระพุทธรูปลักษณะประทับ (นั่ง) ขัดสมาธิราบ พระหัตถ์ซ้ายทำประคองพระหัตถ์ขวา วางบนพระเพลา (ตัก) หรือถือชายจีวร พระหัตถ์ขวายกขึ้นเสมอพระอุระ (อก) จีบนิ้วพระหัตถ์ เป็นเครื่องหมายว่าพระธรรมจักร มีเครื่องประกอบทำเป็นรูปวงล้อ (ธรรมจักร) กับรูปกวางไว้ตรงพุทธบัลลังก์ และบางทีมีปัญจวัคคีย์พนมมือด้วย (พระพุทธรูปปางนี้ที่ไทยเอามาสมมุติเรียกว่า พระคันธารราฐสำหรับขอฝน) 
ปางปฐมเทศนานี้ มีต้นแบบสำคัญที่ได้รับอิทธิพลจากพระพุทธรูปที่ค้นพบในอินเดีย ที่เรียกกันว่า Dharmachakra Mudra โดยเฉพาะพระพุทธรูปสมัยคุปตะ (ราวพุทธศักราช 800-1200) ที่ขุดพบที่เมืองสารนาถ เป็นปางที่แสดงสัญลักษณ์การเริ่มหมุนวงล้อธรรมจักรเป็นครั้งแรก หมายถึงการแสดงปฐมเทศนาที่ป่าอิสิปตนมฤคทายวัน (ธรรมจักรกัปปวัตนสูตร)
พระพุทธรูปสารนาถถือเป็นต้นแบบให้กับพระพุทธรูปปางธรรมจักรมุทรา หรือปางปฐมเทศนาในยุคถัดมา ทั้งในอินเดียและประเทศอื่น ๆ ที่ได้รับอิทธิพลจากศาสนาพุทธ เช่น เอเชียตะวันออกเฉียงใต้ และเอเชียกลาง

**ประวัติ**
ในวันขึ้น 15 ค่ำ เดือน 8 หรือวันเพ็ญเดือนอาสาฬหปุณมี สมเด็จพระสัมมาสัมพุทธเจ้าทรงแสดงธรรมจักรกัปปวัตนสูตร อันเป็นปฐมเทศนาโปรดปัญจวัคคีย์ มีใจความสำคัญดังนี้ คือ ทรงให้งดเว้นทางสุดโต่ง 2 สาย คือ กามสุขขัลลิกานุโยค ได้แก่ การประกอบตนให้หมกมุ่นในกาม และอัตตกิลมถานุโยค คือ ทำตนเองให้ลำบาก ทรงแสดงมัชฌิมาปฏิปทา หรือทางสายกลาง ได้แก่ มรรคมีองค์ ๘ อันเป็นข้อปฏิบัติให้ถึงทางดับทุกข์ และอริยสัจ ๔ หรือความจริงอันประเสริฐ ได้แก่ ทุกข์ สมุทัย นิโรธ มรรค และเมื่อแสดงธรรมจบลง โกณฑัญญพราหมณ์ (พระอัญญาโกณฑัญญะ) หนึ่งในปัญจวัคคีย์ได้ดวงตาเห็นธรรม (สำเร็จเป็นพระโสดาบัน) ในวันนั้น เป็นบุคคลแรกในพุทธศาสนาที่ได้สำเร็จเป็นอริยบุคคล

**ลักษณะพระพุทธรูป**

**ความเชื่อและคตินิยม**
 สร้างเป็นที่ระลึกถึงการเทศนาครั้งแรกของพระพุทธเจ้าต่อมหาชน - เป็นพระพุทธรูปประจำเดือน 8

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล
หมวดหมู่:ปางพระพุทธรูป
ปางอุ้มบาตร

ไฟล์:พระประจำรัชกาลที่ 2.png|200px|thumb|พระพุทธรูปปางอุ้มบาตร ที่เป็นพระพุทธรูปประจำพระชนมวารรัชกาลที่ 2
ปางอุ้มบาตร เป็นชื่อเรียกของพุทธลักษณะของพระพุทธรูป  ทำนั่งขัดสมาธิอย่างปางสมาธิ หรือยืน แต่พระหัตถ์ทั้งสองประคองถือบาตร

**ประวัติ**
เมื่อพระพุทธเจ้าได้แสดงเวสสันดรชาดกโปรดพระประยูรญาติแล้ว พระประยูรญาติต่างถวายนมัสการทูลลากลับสู่พระราชสถานที่พักของตน แต่ไม่มีใครทูลนิมนต์พระพุทธองค์ให้รับภัตตาหารเช้าเลย โดยเข้าใจเอาเองว่า คงเสด็จไปเสวยภัตตาหารในพระราชนิเวศน์  ในวันรุ่งขึ้นพระพุทธองค์ทรงทราบด้วยพระญาณว่าพระพุทธเจ้าในอดีตเมื่อเสด็จมาประทับ ณ พระนครของพุทธบิดา ตามพุทธประเพณีได้เสด็จบิณฑบาตเพื่อโปรดมหาชน พระพุทธองค์จึงเสด็จออกบิณฑบาตตามพุทธประเพณี และมีความปีตียินดีประณมหัตถ์นมัสการ นับเป็นครั้งแรกที่ชาวเมืองกบิลพัสดุ์ได้เห็น พระบรมศาสดาทรงอุ้มบาตร เสด็จพระพุทธลีลาโปรดประชาสัตว์ เป็นการเพิ่มพูนความปีติ โสมนัส พระพุทธจริยาตอนนี้เป็นเหตุให้พุทธบริษัทสร้างพระพุทธรูป เรียกว่า ปางอุ้มบาตร

**ความเชื่อและคตินิยม**
 เป็นพระพุทธรูปประจำวันเกิดของคนที่เกิดวันพุธกลางวัน- เป็นพระพุทธรูปประจำรัชกาลสมเด็จพระเจ้าอยู่หัวท้ายสระ- คาถาสวดมนต์บูชา สวด 17 จบ ดังนี้
สัพพาสีวิสะชาตีนัง ทิพพะมันตาคะทัง วิยะ ยันนาเสติ วิสังโฆรัง เสสัญจาปิ ปะริสสะยัง 
อาณักเขตตัมหิ สัพพัตถะ สัพพะทา สัพพะปาณินัง สัพพะโสปิ นิวาเรติ ปะริตตันตัมภะณามะเห

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513.- เรื่องพระพุทธรูปปางต่างๆ. หลวงบริบาลบุรีรัตน์ และนายเกษม บุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย. อาจารย์จิตร บัวบุศย์- ศิลปในประเทศไทย. ศาสตราจารย์ หม่อมเจ้าสุภัทรดิศ ดิสกุล
อุ้มบาตร
85

85 (แปดสิบห้า) เป็นจำนวนธรรมชาติที่อยู่ถัดจาก 84 (แปดสิบสี่) และอยู่ก่อนหน้า 86 (แปดสิบหก)

**คำเติมนำหน้า**
 ภาษากรีก - pentaoctaconta-- ภาษาละติน - quinoctaginti-

**ความหมาย**
 85 เป็นเลขอะตอมของ แอสทาทีน

**ในทางคณิตศาสตร์**
หมวดหมู่:จำนวนเต็ม
87

87 (แปดสิบเจ็ด) เป็นจำนวนธรรมชาติที่อยู่ถัดจาก 86 (แปดสิบเจ็ด) และอยู่ก่อนหน้า 88 (แปดสิบแปด)

**คำเติมนำหน้า**
 ภาษากรีก - heptaoctaconta-- ภาษาละติน - septaoctaginti-

**ความหมาย**
 87 เป็นเลขอะตอมของ แฟรนเซียม
หมวดหมู่:จำนวนเต็ม
ปางประทานอภัย

ไฟล์:Wat Phra Si Rattana Mahathat, Phitsanulok (I).jpg|thumb|พระพุทธรูปปางประทานอภัย ณ วัดพระศรีรัตนมหาธาตุ พิษณุโลก
ลักษณะพระพุทธรูปปางประทานอภัย
พระพุทธรูปปางประทานอภัย ณ วัดพระปฐมเจดีย์ราชวรมหาวิหาร
ปางประทานอภัย เป็นพระพุทธรูปลักษณะยกพระหัตถ์เบื้องขวาตั้งหันฝ่าพระหัตถ์ไปข้างหน้า  มีทั้งท่ายืน ท่าเดิน และท่าขัดสมาธิ หรือเรียกปางลักษณะนี้ว่าเป็น "ปางห้ามญาติ" หรือ "ปางโปรดสัตว์"
สำหรับประทับยืนของปางประทานอภัยแตกต่างกับปางประทานพรที่พระหัตถ์ข้างที่ทรงผายออก โดยปางประทานพรพระหัตถ์ข้างที่ทรงยกขึ้นจะงอปลายนิ้วลงมาเล็กน้อยหรือทรงทำมุทรา (สัญลักษณ์มือ) แต่ปางประทานอภัยจะทรงตั้งนิ้วขึ้นเสมอกันและมิทรงงอปลายนิ้วลงเลย

**ประวัติ**
พระเจ้าอชาตศัตรู พระราชโอรสของพระเจ้าพิมพิสาร แห่งกรุงราชคฤห์ ถูกพระเทวทัตยุยงให้ปลงพระชนม์พระราชบิดา แล้วขึ้นครองราชแทน พระเจ้าอชาตศัตรูยังทรงช่วยสนับสนุนพระเทวทัตส่งนายขมังธนูไปปลงพระชนม์พระสัมมาสัมพุทธเจ้า แต่ไม่สำเร็จ ภายหลังจากที่พระมเหสีคลอดพระราชโอรสจึงมีความดีใจเป็นล้นพ้นและสำนึกตัวว่าได้ทำบาปมหันต์ที่ปลงพระชนม์ชีพพระราชบิดา จึงเสด็จมาสารภาพความผิดและขอพระราชทานอภัยโทษกับพระพุทธองค์ ขอถึงพระรัตนตรัยเป็นที่พึ่งและทรงบำรุงพระพุทธศาสนา และอุปถัมภ์ในการทำสังคายนาพระไตรปิฎก ครั้งที่ 1

**ความเชื่อและคตินิยม**
 เป็นพระประจำเดือน 12

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล
หมวดหมู่:ปางพระพุทธรูป
แม่แบบ:เหตุการณ์ปัจจุบัน/2549 พฤศจิกายน 16

* อภิชาติ พัวพิมล นักแสดงไทย เสียชีวิตกะทันหัน ด้วยอาการหอบหืด คาบ้านพัก ( คมชัดลึก)
}
ปางประทานพร

ไฟล์:HAT YAI MUNICIPAL 417.jpg|thumb|พระพุทธรูปปางประทานพรที่สวนสาธารณะหาดใหญ่
ปางประทานพร เป็นพระพุทธรูปลักษณะทำห้อยพระหัตถ์เบื้องขวา หันฝ่าพระหัตถ์ไปข้างหน้าเป็นเครื่องหมาย แต่ส่วนองค์พระพุทธรูปนั้นทำท่านั่งขัดสมาธิอย่างปางสมาธิ ยืน หรือเดิน 
สำหรับประทับยืนของปางประทานพรแตกต่างกับปางขอฝนที่การห้อยพระหัตถ์อีกข้าง ซึ่งปางประทานพรจะทรงห้อยพระหัตถ์ลง แต่ปางขอฝนจะทรงหงายพระหัตถ์ขึ้นในกิริยารับน้ำฝน นอกจากนี้ยังแตกต่างกับปางประทานอภัยที่พระหัตถ์ข้างที่ทรงผายออก โดยปางประทานพรพระหัตถ์ข้างที่ทรงยกขึ้นจะงอปลายนิ้วลงมาเล็กน้อยหรือทรงทำมุทรา (สัญลักษณ์มือ) แต่ปางประทานอภัยจะทรงตั้งนิ้วขึ้นเสมอกันและมิทรงงอปลายนิ้วลงเลย

**ประวัติ**

**ปางประทานพรในท่านั่ง**
เมื่อครั้งพระอานนท์ถูกเลือกให้ทำหน้าที่เป็นพระอุปัฏฐากของพระพุทธเจ้า ท่านได้ขอพร 8 ประการ จากสมเด็จพระสัมมาสัมพุทธเจ้า พร 4 ข้อแรก ได้แก่ 
# ไม่ประทานจีวรอันประณีตแก่ท่าน
# ไม่ประทานบิณฑบาตอันประณีตที่พระองค์ได้มาแก่ท่าน
# ไม่ประทานให้ท่านอยู่คันธกุฏิเดียวกับพระพุทธองค์
# ไม่ทรงพาท่านไปในที่นิมนต์
# ขอให้พระพุทธองค์ไปในที่นิมนต์ที่ท่านรับไว้
# ถ้าท่านนำพุทธบริษัทมาจากแดนไกลขอให้ได้เข้าเฝ้าทันที
# ถ้าท่านมีความสงสัยขอให้ถามท่านได้ทันที
# ถ้าพระพุทธองค์ทรงไปแสดงพระธรรมที่ไหน ถ้าท่านไม่ได้ฟัง ขอให้แสดงแก่ท่านอีกครั้งหนึ่ง
ทั้งนี้เพื่อป้องกันคำครหาว่าท่านอุปัฏฐากแล้วไม่ได้รับความเอื้อเฟื้อจากพระพุทธองค์เลยพระพุทธองค์ได้ประทานพรทั้ง 8 ประการ แก่พระอานนท์

**ปางประทานพรในท่ายืน**
เมื่อนางมหาอุบาสิกาวิสาขา บุตรีของธนัญชัยเศรษฐี ซึ่งเป็นหญิงที่ได้รับการยกย่องว่าเป็นเบญจกัลยาณี ได้แก่ มีผมงาม เนื้องาม ฟันงาม ผิวงาม วัยงาม นางมีศรัทธาเลื่อมใสในพระพุทธศาสนามาก และได้บรรลุเป็นพระโสดาบันเป็นอริยะบุคคลตั้งแต่อายุ 7 ขวบ ในช่วงฤดูฝนในพรรษาหนึ่ง นางวิสาขาได้ให้นางทาสีของนางมานิมนต์พระภิกษุ พอดีฝนตก พระภิกษุเปลือยกายอาบน้ำฝนอยู่ในพระเชตวันมหาวิหาร นางทาสีเข้าใจว่าเป็นนักบวชลัทธิชีเปลือย จึงกลับไปบอกนางวิสาขา หลังจากถวายภัตตาหารและพระสัมมาสัมพุทธเจ้าทรงทำภัตกิจเสร็จแล้ว นางวิสาขาจึงกราบทูลขอประทานพรจากพระพุทธองค์เพื่อถวายสิ่งของต่าง ๆ แก่ภิกษุ ภิกษุณี ได้แก่
#ผ้าอาบน้ำฝน
#อาหารสำหรับภิกษุอาคันตุกะ
#อาหารสำหรับภิกษุผู้เตรียมจะไป
#อาหารสำหรับภิกษุป่วยไข้
#อาหารสำหรับภิกษุผู้พยาบาลภิกษุ 
#ยาสำหรับภิกษุผู้ป่วยไข้
#ขอให้ได้ถวายข้าวยาคู
#ผ้าอาบน้ำสำหรับภิกษุณี 
พระพุทธองค์ทรงประทานพรทั้ง 8 ข้อแก่นางวิสาขา

**ความเชื่อและคตินิยม**
 เป็นพระพุทธรูปประจำปีมะแม

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล
หมวดหมู่:ปางพระพุทธรูป
ปางลีลา

ไฟล์:Phutthamonthon 001.jpg|250px|thumb|พระศรีศากยะทศพลญาณปางลีลา ประดิษฐาน ณ พุทธมณฑล 
ปางลีลา เป็นพระพุทธรูปมีลักษณะกำลังก้าวพระบาท (ก้าวเดิน) พุทธลักษณะทรงยกพระบาทขวาจะก้าว ห้อยพระหัตถ์ขวาท่าไกว พระหัตถ์ซ้ายยกเสมอพระอุระป้องไปเบื้องหน้าเป็นกิริยาเดิน
ยอร์ช เซเดส์ กล่าวว่า สมัยสุโขทัยก็มีการหล่อพระพุทธรูปเป็นแบบซึ่งแตกต่างไปจากพระพุทธรูปขอม มอญ และพม่า และมักแสดงเป็นรูปปางลีลา ซึ่งเป็นปางที่ไม่รู้จักกันเลยในประเทศกัมพูชา มอญหรือพม่า

**ประวัติ**
เมื่อครั้งที่พระพุทธเจ้าเสด็จลงจากสวรรค์ชั้นดาวดึงส์ พร้อมด้วยเหล่าเทวดาและพรหมที่ตามมาส่งเสด็จนั้น ขบวนตามเสด็จมาหยุด ณ ประตูสังกัสสนคร เมืองที่พระสารีบุตรจำพรรษาอยู่ พระพุทธองค์ทรงมีพุทธลีลาและพระสิริงดงามยิ่ง ครอบงำรัศมีของเหล่าเทวดาและพรหมทั้งหลาย เป็นภาพที่งดงามเหนือคำบรรยาย เป็นที่ชื่นชมโสมนัสแก่พุทธบริษัทที่เฝ้ารับเสด็จ

**ลักษณะพระพุทธรูป**

**ความเชื่อและคตินิยม**
 เป็นพระประจำวันเกิดของคนเกิดวันอังคารด้วยอีกปางหนึ่ง- เป็นพระประจำเดือนสิบเอ็ด- เป็นพระพุทธรูปประจำรัชกาลสมเด็จพระที่นั่งสุริยาศน์อมรินทร์ (พระเจ้าเอกทัศ)

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล
หมวดหมู่:ปางพระพุทธรูป
ปางปรินิพพาน

ไฟล์:พระไสยา Reclining Buddha of Wat Bowonniwet.jpg|thumb|280px|พระพุทธไสยา วัดบวรนิเวศวิหาร ปางปรินิพพาน แบบหลับพระเนตร
ไฟล์:Bago-Lyaung-Daw-Mu.JPG|thumb|280px|พระนอนชเวตาลย่อง ในเมืองพะโค พม่า ปางปรินิพพาน แบบลืมพระเนตร
ปางปรินิพพาน เป็นชื่อเรียกของพระพุทธรูปลักษณะบรรทม (นอน) ตะแคงเบื้องขวา หลับพระเนตร พระเศียรหนุนพระเขนย (หมอน) พระหัตถ์ซ้ายทอดทาบไปตามพระวรกาย พระหัตถ์ขวาวางหงายอยู่ข้างพระเขนย พระบาทซ้ายทับซ้อนพระบาทขวา (เรียกโดยทั่วไปว่าพระนอน หรือพระไสยาสน์) เช่นเดียวกับปางโปรดอสุรินทราหู และปางทรงพระสุบินหรือเรียกโดยทั่วไปว่า พระปางไสยาสน์

**ประวัติ**
พระสัมมาสัมพุทธเจ้าเสด็จดับขันธปรินิพพานในวันเพ็ญเดือนวิสาขะ (เดือน​ 6) ก่อนพุทธศักราช 1 ปี (สำหรับประเทศไทย) ณ สาลวโนทยาน ของมัลลกษัตริย์กุสินารา การถวายพระเพลิงได้จัดขึ้น ณ มกุฏพันธนเจดีย์ กรุงกุสินารา แคว้นมัลละ ในวันแรม 8 ค่ำ เดือน 6 (วันอัฏฐมีบูชา)

**ความแตกต่างระหว่างปางปรินิพพานกับปางไสยาสน์**
หลายตำราบอกว่าปางปรินิพพาน ต่างจากปางไสยาสน์ตรงที่พระหัตถ์ขวาของพระพุทธองค์จะไม่ทรงชันพระเศียรตั้งขึ้น แต่จะแผ่ราบลงกับพื้น ซึ่งเป็นลักษณะทอดร่างวางขันธ์ดับ มุ่งสู่มหาปรินิพพาน

**ความเชื่อและคตินิยม**
 สร้างเพื่อเป็นที่ระลึกถึงการปรินิพพานของพระพุทธเจ้า- เป็นพระพุทธรูปประจำวันเกิดของคนที่เกิดวันอังคาร

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษม บุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล
ปรินิพพาน
ปางปาฏิหาริย์

พระพุทธรูปปางแสดงอิทธิปาฏิหาริย์ ณ วัดพระปฐมเจดีย์ราชวรมหาวิหาร
ปางปาฏิหาริย์ เป็นพระพุทธรูปอยู่ในพระอิริยาบถยืน พระหัตถ์ซ้ายยกขึ้นป้องเสมอพระอุระ ( อก ) พระหัตถ์ขวาห้อยลงแนบพระวรกาย บางแบบพระหัตถ์ขวายกขึ้นเสมอพระอุระ พระหัตถ์ซ้ายห้อยลงตามปกติ บางแบบพักพระชานุ ( เข่า )

**ประวัติ**
เมื่อพระสัมมาสัมพุทธเจ้าเสด็จกรุงกบิลพัสดุ์ เพื่อโปรดพระประยูรญาติครั้งแรก พระญาติผู้ใหญ่ไม่ทำความเคารพ เพื่อให้พระญาติเหล่านั้นลดทิฐิมานะลง พระพุทธองค์จึงทรงแสดงอิทธิปาฏิหาริย์โดยเหาะขึ้นไปบนอากาศ ประหนึ่งว่าละอองธุลีพระบาทได้หล่นสู่เศียรเกล้าของเหล่าพระประยูรญาติ พระเจ้าสุทโธทนะ จึงประณมพระหัตถ์แล้วกราบทูลว่า “เมื่อพระองค์ประสูติวันแรก หม่อมฉันให้พี่เลี้ยงพามานมัสการกาฬเทวิลดาบส พระองค์ได้ทรงแสดงปาฏิหาริย์ขึ้นไปสถิตบนชฎาของดาบส หม่อมฉันได้ถวายนมัสการเป็นครั้งแรก ครั้นถึงงานพระราชพิธีวัปปมงคลแรกนาขวัญ พระองค์ประทับ ณ ใต้ต้นหว้า เงาร่มไม้หว้านั้นมิได้เลื่อนขยับไปตามแนวดวงตะวันแม้เป็นเวลาบ่าย หม่อมฉันได้ถวายนมัสการเป็นครั้งที่สอง และครั้งนี้เป็นคำรบสามที่หม่อมฉันถวายนมัสการ ” เหล่าพระประยูรญาติจึงได้คลายทิฐิมานะ ถวายนมัสการพระพุทธองค์ ด้วยบุญญาภินิหาร พลันเกิดมหาเมฆขึ้นในอากาศ ยังผลให้ฝนโบกขรพรรษตกลงมา น้ำฝนโบกขรพรรษนี้มีสีแดง ถ้าผู้ใดปรารถนาจะให้เปียกกายจึงเปียก หากไม่ปรารถนาให้เปียกก็ไม่เปียก เมื่อครั้งพระพุทธองค์เสวยพระชาติเป็นพระเวสสันดร ฝนโบกขรพรรษนี้ก็เคยตกมาแล้ว พระองค์ได้ทรงแสดงพระธรรมเทศนาเรื่องพระเวสสันดรชาดกแก่พระประยูรญาติด้วย

**ความเชื่อและคตินิยม**

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล
หมวดหมู่:ปางพระพุทธรูป
การแสดงบัญชีรายการทรัพย์สินและหนี้สิน

การแสดงบัญชีรายการทรัพย์สินและหนี้สิน เป็นมาตรการหนึ่งในการตรวจสอบป้องกันการฉ้อราษฎร์บังหลวง โดยกำหนดให้ผู้ดำรงตำแหน่งทางการเมืองต้องยื่นแสดงบัญชีรายการทรัพย์สินและหนี้สินของตน คู่สมรส และบุตรที่ยังไม่บรรลุนิติภาวะต่อคณะกรรมการป้องกันและปราบปรามการทุจริตแห่งชาติ มีขึ้นทุกครั้งที่เข้ารับตำแหน่งหรือพ้นจากตำแหน่ง
โทษของการไม่ยื่นบัญชีรายการทรัพย์สินและหนี้สิน มีข้อความอันเป็นเท็จหรือปกปิดข้อเท็จจริง คือ พ้นจากตำแหน่งหรือถูกตัดสินมิให้ดำรงตำแหน่งทางการเมืองเป็นเวลา 5 ปี ส่วนผู้ที่มีทรัพย์สินเพิ่มขึ้นผิดปกติจะถูกดำเนินคดีโดยให้ทรัพย์สินที่เพิ่มขึ้นนั้นตกเป็นของแผ่นดิน

**อ้างอิง**
 รองศาสตราจารย์ ดร.นันทวัฒน์ บรมานันท์, สารานุกรมรัฐธรรมนูญแห่งราชอาณาจักรไทย (พ.ศ. ๒๕๔๐) การแสดงบัญชีรายการทรัพย์สินและหนี้สิน, สถาบันพระปกเกล้า, พ.ศ. 2544
หมวดหมู่:การทุจริต
ปลาฉลามน้ำจืด

สำหรับปลาฉลามน้ำจืดอย่างอื่นดูที่: ปลาฉลามน้ำจืด (แก้ความกำกวม)
ปลาฉลามน้ำจืด หรือ ปลาฉลามแม่น้ำ (River sharks, Freshwater sharks) เป็นปลาฉลามที่หายากจำนวน 6 ชนิด ในสกุล Glyphis (/กลาย-ฟิส/) เป็นสมาชิกในวงศ์ Carcharhinidae ซึ่งเป็นปลาฉลามเพียงประเภทเดียวเท่านั้นที่สามารถอาศัยอยู่ในน้ำกร่อยหรือน้ำจืดสนิทได้ตลอดทั้งชีวิต
ปัจจุบันยังไม่มีองค์ความรู้เพียงพอเกี่ยวกับปลาฉลามสกุลนี้มากนัก และอาจมีชนิดอื่น ๆ ที่ยังไม่ถูกค้นพบ หรืออาจจะเป็นไปได้ว่าในบางชนิดเป็นชนิดเดียวกันด้วยซ้ำ อย่างไรก็ตาม ปลาฉลามในสกุลนี้ มีลักษณะคล้ายกับปลาฉลามสีน้ำเงิน (Prionace glauca) ซึ่งเป็นปลาฉลามที่พบในทะเลด้วย
ซึ่งสำหรับปลาฉลามบางชนิดที่สามารถปรับตัวให้อยู่ในน้ำจืดสนิทได้ เช่น ปลาฉลามหัวบาตร (Carcharhinus leucas) หรือ ปลาฉลามครีบดำ (C. melanopterus) ไม่จัดว่าเป็นปลาฉลามแม่น้ำ เพราะปลาฉลามแม่น้ำแท้ ๆ นั้นต้องอยู่ในสกุล Glyphis เท่านั้น แม้จะได้รับการเรียกขานบางครั้งว่าเป็นปลาฉลามแม่น้ำก็ตาม

**การค้นพบ**
โดยปลาฉลามแม่น้ำนั้นได้รับการบรรยายทางวิทยาศาสตร์ครั้งแรก โดย นักชีววิทยาชาวเยอรมัน 2 คน คือ โยฮันเนส มึลเลอร์ และยาค็อบ เฮนเล ในราวปี ค.ศ. 1839–41 โดยบรรยายจากตัวอย่างสตั๊ฟฟ์ของปลาฉลามเพศเมียความยาว 1 เมตร ที่ไม่ทราบที่มา (เป็นไปได้ว่าอาจจะมาจากทะเลจีนใต้ หรือมหาสมุทรอินเดีย) จนกระทั่งในปี ค.ศ. 1843 นักมีนวิทยาชาวอเมริกันเชื้อสายสวิตเซอร์แลนด์ หลุยส์ อกาซซี่ ได้ตั้งสกุล Glyphis ขึ้นมาใหม่จากซากฟอสซิลที่พบในอังกฤษ คือ G. hastalis แต่อย่างไรก็ตามสกุล Glyphis ก็ยังไม่ได้รับการยอมรับและถูกนำมาใช้ จนกระทั่ง แจ็ค เกอร์ริค ได้นำมาใช้ในปี ค.ศ. 1982 โดยเปลี่ยนมาจากสกุล Carcharhinus

**ลักษณะภายนอก**
โดยทั่วไปแล้วปลาฉลามแม่น้ำทุกชนิดจะมีลักษณะดังต่อไปนี้- จมูกสั้น แบน และกลม- รูจมูกเล็ก- ตาเล็ก มีสีเข้ม- ฟันบนแบน และเป็นร่องหยักคล้ายฟันเลื่อย- ช่องปากสั้นมาก- ครีบหลังแบน อยู่ใกล้ครีบอก- พบในภูมิภาคเอเชียใต้และเอเชียตะวันออกเฉียงใต้ไปจนถึงโอเชียเนีย ในแม่น้ำสายใหญ่ เช่น แม่น้ำคงคา, แม่น้ำอิรวดี ในบริเวณปากแม่น้ำที่ติดกับทะเล- ใกล้สูญพันธุ์แล้ว- มีขนาดตั้งแต่ 1 เมตร ถึง 2 เมตร

**การจำแนก**
(สูญพันธุ์ 1 ชนิด และได้รับการยอมรับจริง ๆ 3 ชนิด )- Glyphis hastalis †
** ปลาฉลามแม่น้ำคงคา, Glyphis gangeticus  (Müller & Henle, 1839) 
** ปลาฉลามแม่น้ำฟันหอก, Glyphis glyphis  (Müller & Henle, 1839) 
** ปลาฉลามแม่น้ำอิรวดี, Glyphis siamensis  (Steindachner, 1896) 
** ปลาฉลามแม่น้ำบิเซนต์, Glyphis bizantii
** ปลาฉลามแม่น้ำบอร์เนียว, Glyphis fowlerae
** ปลาฉลามแม่น้ำนิวกินี, Glyphis garricki

**อ้างอิง**

**แหล่งข้อมูลอื่น**
หมวดหมู่:ปลาแบ่งตามชื่อสามัญ
ฉลาม
หมวดหมู่:วงศ์ปลาฉลามครีบดำ
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
โปรแกรมประยุกต์บนเว็บ

ในวิศวกรรมซอฟต์แวร์ โปรแกรมประยุกต์บนเว็บ หรือเรียกโดยทับศัพท์ว่า เว็บแอปพลิเคชัน (web application) คือโปรแกรมประยุกต์ ที่จะเข้าถึงด้วยโปรแกรม Internet Browser ซึ่งทำให้เหมาะสำหรับงานที่ต้องการ ข้อมูลแบบ Real Time จะพบข้อดีของเว็บแอปพลิเคชัน คือ ข้อมูลต่าง ๆ ที่อยู่ในระบบที่มีการ ไหลเวียนในแบบ Online จึงสามารถโต้ตอบกับผู้ใช้บริการแบบ Real Time ทำให้เกิดความ ประทับใจ รวมทั้งสามารถใช้งานได้ง่ายโดยไม่จำเป็น ต้องติดตั้ง Client Program จะทำให้ไม่ต้อง Upgrade Client Program และสามารถใช้ผ่าน Internet Connection ที่มีความเร็วต่ำกว่า ส่งผล ให้ผู้ใช้บริการสามารถใช้โปรแกรมได้จากทุกแห่งในโลก ตัวอย่างระบบออนไลน์ที่เหมาะกับเว็บแอป พลิเคชัน เช่น ระบบการจองสินค้าหรือบริการต่าง ๆ ระบบงานบุคลากร ระบบงานแผนการตลาด ระบบการสั่งซื้อแบบพิเศษ และระบบงานในโรงเรียน
เว็บแอปพลิเคชันเป็นที่นิยมเนื่องจากความสามารถในการอัปเดตและดูแล โดยไม่ต้องแจกจ่ายและติดตั้งบนเครื่องผู้ใช้ ตัวอย่างเว็บแอปพลิเคชันได้แก่ เว็บเมล การพาณิชย์อิเล็กทรอนิกส์ การประมูลออนไลน์ กระดานสนทนา บล็อก วิกิ

**ดูเพิ่ม**
 CSS- จาวาสคริปต์- เว็บ 2.0- AJAX- เว็บเซอร์วิซ- ASP.NET- World Wide Web Consortium

หมวดหมู่:สถาปัตยกรรมซอฟต์แวร์
หมวดหมู่:การพัฒนาเว็บ
คองเคอเรอร์

คองเคอเรอร์ (Konqueror) เป็นเว็บเบราว์เซอร์ที่พัฒนาโดยเคดีอี สามารถใช้ได้ในระบบปฏิบัติการลินุกซ์ วินโดวส์ และ แมคโอเอส 

**อ้างอิง**
หมวดหมู่:ซอฟต์แวร์เสรี
หมวดหมู่:เว็บเบราว์เซอร์
หมวดหมู่:เคดีอี
หมวดหมู่:ซอฟต์แวร์ในปี พ.ศ. 2543
Synaptic

Synaptic เป็นซอฟต์แวร์ที่เขียนโดยใช้ส่วนติดต่อผู้ใช้แบบ GTK+ โดยเรียกคำสั่งจากระบบแพกเกจ Advanced Packaging Tool ของระบบปฏิบัติการในตระกูลเดเบียน Synaptic มักจะใช้จัดการกับแพกเกจซอฟต์แวร์แบบ deb (อย่างไรก็ตาม มีการนำ Synaptic ไปใช้กับแพกเกจระบบอื่น เช่น RPM เป็นต้น) ผู้ใช้สามารถใช้ Synaptic ในการติดตั้ง, ลบ, อัพเกรดแพกเกจของซอฟต์แวร์ในระบบได้

**ประวัติ**
Synaptic ถูกพัฒนาขึ้นโดย Alfredo Kojima ซึ่งขณะนั้นเป็นพนักงานของบริษัท Conectiva (ปัจจุบันรวมตัวกับบริษัท Mandrake เปลี่ยนชื่อเป็น Mandriva) ปัจจุบัน Synaptic มีนักพัฒนาหลักคือ Michael Vogt

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:ซอฟต์แวร์เสรี
หมวดหมู่:ระบบจัดการแพกเก็จ
อภิชาติ พัวพิมล

อภิชาติ พัวพิมล (31 สิงหาคม พ ศ. 2519 – 16 พฤศจิกายน พ.ศ. 2549) ชื่อเล่น อ๊อฟ เป็นนักแสดงและนายแบบชาวไทย

**ประวัติ**
อภิชาติ พัวพิมล เกิดเมื่อวันที่ 31 สิงหาคม พ.ศ. 2519 ภูมิลำเนา ณ ที่กรุงเทพมหานคร เป็นบุตรของนาย อมรจักร วิญญทาน และนางสีดา พัวพิมล​ มีพี่น้อง 2 คน จบการศึกษาด้านพณิชยการจากโรงเรียนเซนต์จอห์น และปริญญาตรีทางด้านสาขาคณะนิเทศศาสตร์ มหาวิทยาลัยธุรกิจบัณฑิตย์ เข้าสู่วงการบันเทิงจากการถ่ายแบบนิตยสาร ก่อนจะมาแสดงละครเรื่องแรก เรือมนุษย์ แล้วมีผลงานการแสดงเรื่อยมา จนมีฉายาว่า "คีอานู รีฟเมืองไทย" หรือ "คีนู อ๊อฟ"
ชีวิตส่วนตัว เคยคบหากับ ต่าย สายธาร นิยมการณ์ นักแสดงสาวรุ่นเดียวกันอยู่พักหนึ่ง ภายหลังได้เลิกรากัน และเคยคบหากับ เจี๊ยบ พิจิตรา สิริเวชชะพันธ์ อภิชาติ พัวพิมล มีบุตรสาวที่เกิดกับ น.ส.ศิริพร เชียร์สมสุข ช่างแต่งหน้าประจำกองถ่ายละครและภาพยนตร์ 1 คนคือ น้องจีนส์ แพรวา เชียร์สมสุข

**การเสียชีวิต**
อ๊อฟเสียชีวิตอย่างกะทันหันด้วยโรคหอบหืด และมีอาการเส้นเลือดหัวใจตีบแทรกซ้อน เมื่อช่วงเที่ยงของวันที่ 16 พฤศจิกายน พ.ศ. 2549 รวมอายุ 30 ปี 3 เดือน ในวันที่เสียชีวิต อ๊อฟสวมชุดนอนเป็นเสื้อกล้ามสีขาว กางเกงขายาวลายสกอตสีน้ำเงิน นั่งอยู่บนเก้าอี้ หน้าจอคอมพิวเตอร์ ศีรษะพิงกับกำแพงด้านขวาของห้อง จอคอมพิวเตอร์ยังเปิดอยู่ โดยมียาแก้โรคหอบหืดวางอยู่บนโต๊ะ และในวันที่ญาติและครอบครัวเดินทางไปรับศพอ๊อฟที่สถาบันนิติเวชวิทยา โรงพยาบาลตำรวจ ได้เตรียมเสื้อผ้าเป็นชุดลำลอง ประกอบไปด้วย เสื้อยืดคอกลมสีเหลือง เสื้อแจ็กเกตดำ กางเกงยีนส์ รองเท้าผ้าใบสีฟ้าขาว และแว่นกันแดด ไปเปลี่ยนให้ชายหนุ่มสวมใส่เป็นครั้งสุดท้าย

**การศึกษา**
 มัธยมศึกษาตอนต้น โรงเรียนปานะพันธุ์วิทยา ในพระบรมราชูปถัมภ์ฯ- พณิชยการ โรงเรียนเซนต์จอห์น - อุดมศึกษา คณะนิเทศศาสตร์ มหาวิทยาลัยธุรกิจบัณฑิตย์

**ผลงานละครโทรทัศน์**
2538
เรือมนุษย์
ชัยพร พงษ์สุภาพ (ชัย)
คือสายใยและผูกพัน
ร่มฉัตร
คุณอรรถ (วัยรุ่น)
2539
นางเสือดาว
เด็กชายจากดาวอื่น
บ้านสอยดาว
ปวุฒิ
ปานตะวัน
ปรารถนาแห่งหัวใจ
อีสาวอันตราย
ปราการ ประชาบดินทร์
2540
กองพันทหารเกณฑ์
ชุมทางเขาชุมทอง
ดอกไม้ริมทาง
ซอสามสาย
ตะวันยอแสง
นเรนทร์ เดชาบดินทร์
2541
เถ้ากุหลาบ
พงศ์อาภา
2542
เมียหลวง
วาทิน
น้ำตาลใกล้มด
ซื่อไม่เบื่อรัก
พิษน้ำผึ้ง
ชนาวุธ ชำนิติการ
2543
แม่ครัวตัวยุ่ง
แม่น้ำ
สายธารหัวใจ
ครูสวัสดิ์
ไชยเชษฐ์
เจ้าชายไชยเชษฐ์
แม่ดอกกระถิน
2544
ไม้แปลกป่า
โท
ทายาทเศรษฐี
แฝดล่องหน
ประเทศ
2545
ตุ๊ดเอ๋ยตุ๊ดตู่
คนตาทิพย์
พิภพ
2546
กษัตริยา
พระเจ้ามังกะยอชวา (พระมหาอุปราชา)
พ่อดอกรักเร่
พุทธานุภาพ
หน่อง (รับเชิญ) 
2547
เพลงผ้าฟ้าล้อมดาว
องอาจ
รัตตมณี ร.ศ.220
ยุทธการปราบเมียน้อย
ต้อม
มหาราชกู้แผ่นดิน
พระเจ้ามังกะยอชวา (พระมหาอุปราชา)
2548
พี่น้อง 2 เลือด
อรรณพ
รอยลิขิต
แก้วลืมคอน
ขจร
นกออก
เหนือทรายใต้ฟ้า
ยุทธการเข้าบัว
2549
มังกรซ่อนพยัคฆ์
เลิศยุทธ์
ทะเลใจ (สัมปทานหัวใจ)
ปารเมศว์
นรสิงห์
(รับเชิญ)
คุณนายสายลับ
สารวัตรเพิก
2550
เงื่อนริษยา (ผลงานละครเรื่องสุดท้าย ออกอากาศเมื่อเดือนมกราคม ปี พ.ศ. 2550)

**ผลงานมิวสิกวิดีโอ**
 เพลง ฝ่ายเดียว พัชริดา วัฒนา (2538)

**อ้างอิง**
หมวดหมู่:บุคคลจากกรุงเทพมหานคร‎‎
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากคณะนิเทศศาสตร์ มหาวิทยาลัยธุรกิจบัณฑิตย์
หมวดหมู่:บุคคลจากโรงเรียนเซนต์จอห์น
หมวดหมู่:เสียชีวิตจากหอบหืด
OLE DB

Object Linking and Embedding Database (OLE DB) เป็น API ออกแบบโดยไมโครซอฟท์สำหรับใช้ในการเชื่อมต่อกับหลากหลายฐานข้อมูลในรูปแบบที่เหมือนกัน ซึ่งออกแบบมาใช้แทน ODBC โดยได้เพิ่มความสามารถในการติดต่อกับฐานข้อมูลประเภทอื่นๆ เช่น สเปรดชีต เป็นต้น
OLE DB นั้นเป็นหนึ่งในส่วนประกอบของ MDAC (Microsoft Data Access Components)

**ดูเพิ่ม**
 ADO- ADO.NET
หมวดหมู่:ระบบจัดการฐานข้อมูล
หมวดหมู่:เอพีไอของไมโครซอฟท์
88

88 (แปดสิบแปด) เป็นจำนวนธรรมชาติที่อยู่ถัดจาก 87 (แปดสิบเจ็ด) และอยู่ก่อนหน้า 89 (แปดสิบเก้า)

**คำเติมนำหน้า**
 ภาษากรีก - octaoctaconta-- ภาษาละติน - octaoctaginti-

**ความหมาย**
 88 เป็นเลขอะตอมของ เรเดียม- เนื่องจากตัวอักษรภาษาอังกฤษตัวที่ 8 คือ H, 88 จึงหมายถึง HH ซึ่งเป็นตัวย่อของ Heil Hitler อีกด้วย (คำแสลง)

**ในทางคณิตศาสตร์**
หมวดหมู่:จำนวนเต็ม
89

:: สำหรับการพนัน ดู แปดเก้า
89 (แปดสิบเก้า) เป็นจำนวนธรรมชาติที่อยู่ถัดจาก 88 (แปดสิบแปด) และอยู่ก่อนหน้า 90 (เก้าสิบ)

**คำเติมนำหน้า**
 ภาษากรีก - enneaoctaconta-- ภาษาละติน - novemoctaginti-

**ความหมาย**
 89 เป็นเลขอะตอมของ แอกทิเนียม

**ในทางคณิตศาสตร์**
หมวดหมู่:จำนวนเต็ม
91

91 (เก้าสิบเอ็ด) เป็นจำนวนธรรมชาติที่อยู่ถัดจาก 90 (เก้าสิบ) และอยู่ก่อนหน้า 92 (เก้าสิบสอง)

**คำเติมนำหน้า**
 ภาษากรีก - henenneaconta-- ภาษาละติน - unnoveginti-

**ความหมาย**
 91 เป็นเลขอะตอมของ โพรแทกทิเนียม

**ในทางคณิตศาสตร์**
หมวดหมู่:จำนวนเต็ม
หนอนริบบิ้น

หนอนริบบิ้น (Lineus longissimus) เป็นสัตว์ในไฟลัมนีเมอร์เทีย เป็นหนึ่งในสัตว์ที่มีลำตัวยาวที่สุดเท่าที่รู้จักกัน มีรายงานว่ามีการพบตัวอย่างสัตว์ชนิดนี้ที่มีความยาวมากกว่า 30 เมตร และมีการคาดคะเนว่าหนอนชนิดนี้อาจเติบโตได้ยาวถึง 60 เมตร ทำให้มันเป็นสัตว์ที่มีความยาวที่สุดในโลก ลำตัวของหนอนชนิดนี้มีสีน้ำตาล มีแถบริ้วเป็นสีสว่าง พบได้ทั่วไปตามชายฝั่งของเกาะบริแตน ตัวอย่างหนึ่งที่ถูกพบในปี 1864 ซึ่งเกยตื้นที่เซนต์แอนดรูว์ สกอตแลนด์ หลังจากเกิดพายุ สามารถวัดได้ความยาวมากกว่า 55 เมตร แต่การวัดความยาวต้องทำด้วยความระมัดระวังและละเอียดมาก เนื่องจากร่างกายของสัตว์จำพวก Nemertean มีความยืดหยุ่น และสามารถยืดออกมากกว่าความยาวปกติได้ง่าย

**อ้างอิง**
 Carwardine, M. 1995. The Guinness Book of Animal Records. Guinness Publishing. p. 232.
หมวดหมู่:สัตว์
อำเภอแม่เปิน

แม่เปิน เป็นอำเภอในจังหวัดนครสวรรค์ เป็น 1 ใน 2 อำเภอในประเทศไทยที่มีเขตการปกครองเพียงตำบลเดียว โดยมีที่มาของชื่ออำเภอตามคลองแม่เปิน (ปัจจุบันเรียกชื่อเป็นคลองโพธิ์) และพื้นที่ป่าสงวนแห่งชาติคลองแม่เปินที่จัดตั้งเป็นป่าสงวนแห่งชาติตั้งแต่ พ.ศ. 2489 และพ.ศ. 2501

**ที่ตั้งและอาณาเขต**
อำเภอแม่เปิน มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอแม่วงก์- ทิศตะวันออก ติดต่อกับอำเภอชุมตาบง- ทิศใต้ ติดต่อกับอำเภอลานสัก (จังหวัดอุทัยธานี)- ทิศตะวันตก ติดต่อกับอำเภอลานสัก (จังหวัดอุทัยธานี) และอำเภอแม่วงก์

**ประวัติ**
ท้องที่อำเภอแม่เปินเดิมเป็นพื้นที่ป่าสงวนแห่งชาติแม่วงก์-แม่เปินได้อยู่ในภายใต้เขตการปกครองของตำบลห้วยน้ำหอม อำเภอลาดยาว ที่จัดตั้งเป็นป่าสงวนแห่งชาติตั้งแต่ พ.ศ. 2489 และ พ.ศ. 2501 ในวันที่ 14 กันยายน พ.ศ. 2530 นายสวัสดิ์ คำประกอบ รัฐมนตรีประจำสำนักนายกรัฐมนตรีมีหนังสือถึงปลัดกระทรวงเกษตรและสหกรณ์ (ดร.เถลิง ธำรงนาวาสวัสดิ์) ขอให้จัดพื้นที่ป่าแม่วงก์-แม่เปิน จังหวัดนครสวรรค์ ซึ่งมีสภาพธรรมชาติและน้ำตกที่สวยงามหลายแห่ง สภาพป่าอุดมสมบูรณ์และเป็นป่าต้นน้ำลำธาร จึงจัดตั้งเป็นอุทยานแห่งชาติ ท้องที่จึงตั้งอยู่ในเขตอุทยานแห่งชาติแม่วงก์ ต่อมาเมื่อวันที่ 22 เมษายน พ.ศ. 2535 ได้มีการจัดตั้งกิ่งอำเภอแม่วงก์ขึ้น โดยโอนการปกครองตำบลแม่วงก์ ตำบลแม่เล่ย์ ตำบลวังซ่าน ตำบลเขาชนกัน ตำบลปางสวรรค์ และตำบลห้วยน้ำหอม ออกจากอำเภอลาดยาว จึงได้ย้ายการปกครองมาขึ้นกับกิ่งอำเภอแม่วงก์ 
ขณะจัดตั้งกิ่งอำเภอได้ 7 เดือน เขตตำบลห้วยน้ำหอม ของกิ่งอำเภอแม่วงก์ได้แจ้งแก่ทางราชการว่าประชาชนตำบลห้วยน้ำหอมบางส่วน ไปติดต่อราชการกับอำเภอลาดยาว สะดวกกว่าไปติดต่อกับกิ่งอำเภอแม่วงก์ แต่ยังมีพื้นที่บางหมู่บ้านที่ยังสะดวกในการติดต่อราชการกับกิ่งอำเภอแม่วงก์ จึงแยกพื้นที่ 9 หมู่บ้านของตำบลห้วยน้ำหอม ตั้งเป็น ตำบลแม่เปิน และแยก 9 หมู่บ้านของตำบลห้วยน้ำหอม ตั้งขึ้นเป็นตำบลชุมตาบง เพื่อให้ทั้ง 18 หมู่บ้านนั้นขึ้นการปกครองกับกิ่งอำเภอแม่วงก์ ถัดมาปี พ.ศ. 2537 ทางราชการจึงได้โอนท้องที่ตำบลห้วยน้ำหอม (ส่วนที่เหลือจากการแยกตำบลแม่เปินและตำบลชุมตาบง) กลับเข้าไปสมทบในการปกครองของทางอำเภอลาดยาวดังเดิม
วันที่ 26 มิถุนายน พ.ศ. 2539 ราษฎรในตำบลแม่เปินร่วมกับกำนัน ผู้ใหญ่บ้าน ได้พิจารณาว่าพื้นที่มีสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต และความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทยจึงได้ประกาศเขตท้องที่กิ่งอำเภอแม่วงก์แยกพื้นที่ตำบลแม่เปิน ออกมาตั้งเป็น กิ่งอำเภอแม่เปิน โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอแม่เปิน โดยมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 14 ของจังหวัดนครสวรรค์

**การแบ่งเขตการปกครอง**

**การปกครองส่วนภูมิภาค**
อำเภอแม่เปินมีเขตการปกครอง 1 ตำบล 24 หมู่บ้าน คือ 

**การปกครองส่วนท้องถิ่น**
อำเภอแม่เปินประกอบด้วยองค์กรปกครองส่วนท้องถิ่น 1 แห่ง คือ - องค์การบริหารส่วนตำบลแม่เปิน ครอบคลุมพื้นที่ตำบลแม่เปินทั้งตำบล

**อ้างอิง**
หมวดหมู่:อำเภอในจังหวัดนครสวรรค์
หมวดหมู่:ชาวมาเลเซีย

มาเลเซีย
หมวดหมู่:ประเทศมาเลเซีย
หมวดหมู่:ชาวเอเชีย
หมวดหมู่:ชาวเอเชียตะวันออกเฉียงใต้
หมวดหมู่:สังคมมาเลเซีย
หมวดหมู่:ชาวกัมพูชา

กัมพูชา
หมวดหมู่:ชาวเอเชีย
หมวดหมู่:ชาวเอเชียตะวันออกเฉียงใต้
หมวดหมู่:สังคมกัมพูชา
แคปริคอร์นวัน

แคปริคอร์นวัน (Capricorn One) ส่วนชื่อภาษาไทย คือ "แผนลวงโลก" เป็นภาพยนตร์กำกับและเขียนบทโดย ปีเตอร์ ไอแฮมส์ (Peter Hyams) เป็นภาพยนตร์ลักษณะชีวิต / วิทยาศาสตร์  / เขย่าขวัญ โดยมีเรื่องราวเกี่ยวโครงการเดินทางสู่ดาวอังคารขององค์การนาซา ล้มเหลว และตกอยู่ในภาวะเสี่ยงอันตราย ดังนั้พวกเขาจึงตัดสินใจกุเรื่องการเดินทางไปเยือนดาวอังคารขึ้นมา โดยที่ต้องปกปิดความลับทั้งหมดเอาไว้ 

**ดูเพิ่ม**
 ข้อกล่าวหาเรื่องมนุษย์คนแรกเหยียบดวงจันทร์เป็นเรื่องลวง
หมวดหมู่:ภาพยนตร์ไซไฟ
ค
แม่แบบ:เหตุการณ์ปัจจุบัน/2549 พฤศจิกายน 17

*เกิดเหตุระเบิด 2 ครั้งในเวลาไล่เลี่ยกัน หน้าร้านน้ำชาบริเวณปากซอยประชานิมิตร ถนนระแงะมรรคา ใกล้ตลาดบางนาค ในเขตเทศบาลเมืองนราธิวาส จ.นราธิวาส ส่งผลให้มีผู้ได้รับบาดเจ็บ 19 ราย และเสียชีวิต 1 ราย  (ปกส.)
}
อาร์มันโด กัสโตร

อาร์มันโด กัสโตร นักมวยสากลชาวเม็กซิโก เกิดเมื่อ 13 กุมภาพันธ์  พ.ศ. 2506 สถิติการชก 65 ครั้ง ชนะ 43 (น็อก 38) เสมอ 3 แพ้ 19

**เกียรติประวัติ**
 แชมป์เม็กซิโกรุ่นซูเปอร์ฟลายเวท (2530 – 2531, 2533 – 2534)- แชมป์เงา WBC รุ่นแบนตัมเวท (2536 - 2537)
** ชิง, 1 ตุลาคม 2536 ชนะน็อค เฮซุส อัลเบร์โต ซาราบิอา ยก 7 ที่ เม็กซิโก
** ป้องกันครั้งที่ 1, 28 ตุลาคม 2536 ชนะน็อค รูเบน ออสบัลโด กอนโดริ ยก 12 ที่ เม็กซิโก
** ป้องกันครั้งที่ 2, 18 ธันวาคม 2536 ชนะน็อค มาร์โก อันโตนิโอ รามิเรซ ยก 9 ที่ เม็กซิโก
** ป้องกันครั้งที่ 3, 27พฤษภาคม  2537 เสมอ อัลเบร์โต เซเปดา ที่ เม็กซิโก- เคยชิงแชมป์ต่อไปนี้แต่ไม่สำเร็จ
** ชิงแชมป์  WBA Americas รุ่นแบนตัมเวท 31 สิงหาคม 2532 แพ้คะแนน พอล กอนซาเลซ ที่ สหรัฐ 
** ชิงแชมป์โลก WBA รุ่นจูเนียร์แบนตัมเวท 21 ธันวาคม 2534 แพ้คะแนน เขาทราย แกแล็คซี่ ที่ กรุงเทพฯ
** ชิงแชมป์โลก WBA รุ่นจูเนียร์แบนตัมเวท 11 ธันวาคม 2535 แพ้คะแนน คัตสึยะ โอนิซูกะ ที่ ญี่ปุ่น
** ชิงแชมป์โลก WBO รุ่นแบนตัมเวท 25 ตุลาคม 2537 แพ้คะแนน อัลเฟรด ก็อตตี ที่ อังกฤษ
** ชิงแชมป์เงา WBC รุ่นซูเปอร์แบนตัมเวท 21 มกราคม 2538 แพ้น็อค นาซีม ฮาเหม็ด ยก 4 ที่ สกอตแลนด์
** ชิงแชมป์ WBC Mundo Hispano รุ่นจูเนียร์เฟเธอร์เวท 2 มิถุนายน 2538 แพ้ทีเคโอ เอริก โมราเลส ยก 10 ที่เม็กซิโก 
** ชิงแชมป์ WBO NABO รุ่นแบนตัมเวท 8 ธันวาคม 2538 แพ้น็อค เซอร์จิโอ มิลลัน ยก 8 ที่ เม็กซิโก

**อ้างอิง**
   สถิติการชก boxrec.com
หมวดหมู่:นักมวยสากลชาวเม็กซิโก 
หมวดหมู่:แชมป์เงา WBC
หมวดหมู่:บุคคลจากเม็กซิโกซิตี
หมวดหมู่:บุคคลในศาสนา

หมวดหมู่นี้รวมเฉพาะบุคคลผู้เกี่ยวข้องกับศาสนา เช่นเทพ ศาสดา สาวก ประมุข นักบวช ไม่รวมถึงบุคคลที่นับถือศาสนานั้น ๆ
หมวดหมู่:บุคคลแบ่งตามศาสนา
หมวดหมู่:ศาสนา
มลภาวะทางเสียง

ไฟล์:Qantas b747 over houses arp.jpg|thumb|right|เครื่องบินโบอิง 747-400 ซึ่งกำลังบินในระยะใกล้กับที่อยู่อาศัยขณะกำลังลงจอดที่ ท่าอากาศยานลอนดอนฮีทโธรว์
มลภาวะทางเสียง เป็นสภาวะที่มีการก่อให้เกิดเสียงที่มีการรบกวน อาจมาจากแหล่งกำเนิดเสียงต่าง ๆ ทั้งจากมนุษย์ สัตว์ หรือเครื่องจักรต่าง ๆ 
ทั้งนี้ แหล่งที่มาของเสียงภายนอกทั่วโลกส่วนใหญ่มาจากการก่อสร้างและระบบการขนส่ง รวมทั้ง เสียงรบกวนจากพาหนะยานยนต์, เครื่องบิน และรถไฟ หรือแม้แต่การวางผังเมืองที่ไม่ดีอาจก่อให้เกิดมลพิษทางเสียงได้เช่นกัน และทางด้านแหล่งอุตสาหกรรมข้างเคียง ตลอดจนการปลูกสร้างที่อยู่อาศัยก็อาจก่อให้เกิดมลพิษทางเสียงในพื้นที่บริเวณที่อยู่อาศัยได้เช่นกัน
มลภาวะทางเสียงทั้งภายในและภายนอกอาคารมีหลายชนิด อาทิ เสียงเตือนภัยจากรถ, เสียงไซเรนสัญญาณฉุกเฉิน, อุปกรณ์เครื่องกล, พลุ, ฮอร์นบีบอัดอากาศ, เครื่องเจาะถนน, เสียงสุนัขเห่า, เครื่องใช้ไฟฟ้า, การแสดงแสงสีเสียง, ระบบเสียงเพื่อความบันเทิง, โทรโข่งไฟฟ้า และเสียงตะโกนจากมนุษย์

**ผลกระทบ**
ผลกระทบจากภาวะมลพิษทางเสียง
ผลกระทบต่อการได้ยิน แบ่งเป็น 2 ลักษณะ
# หูอื้อชั่วคราว เกิดขึ้นเมื่ออยู่ในที่มีระดับเสียงดังตั้งแต่ 82 เดซิเบลเอขึ้นไปในเวลาไม่นานนัก
# หูอื้อถาวร เกิดขึ้นเมื่ออยู่ในบริเวณที่มีระดับความดังมากเป็นเวลานาน ๆ
# ด้านสรีระวิทยา เช่น ผลกระทบต่อระบบการหมุนเวียนของเลือด ต่อมไร้ท่อ อวัยวะสืบพันธุ์ ระบบประสาท และความผิดปกติของระบบการหดและบีบลำไส้ใหญ่ เป็นต้น
# ด้านจิตวิทยา เช่น สร้างความรำคาญ ส่งผลต่อการนอนหลับพักผ่อน ผลต่อการทำงานและการเรียนรู้ รบกวนการสนทนาและการบันเทิง
# ด้านสังคม กระทบต่อการสร้างมนุษยสัมพันธ์ที่ดี ทำให้ขาดความสงบ
# ด้านเศรษฐกิจ มีผลผลิตต่ำเนื่องจากประสิทธิภาพการทำงานลดลง เสียค่าใช้จ่ายในการควบคุมเสียง
# ด้านสิ่งแวดล้อม เสียงดังมีผลต่อการดำรงชีวิตของสัตว์ เช่น ทำให้สัตว์ตกใจและอพยพหนี

**อ้างอิงจากข้อมูล**

**แหล่งข้อมูล**
  Clive Thompson on How Man-Made Noise May Be Altering Earths Ecology {sic}-  EEA draws the first map of Europe's noise exposure - All press releases — EEA
หมวดหมู่:เสียง
หมวดหมู่:สิ่งแวดล้อม
บรรณานุกรม

ในทางสารนิเทศ บรรณานุกรม หมายถึง ข้อความที่ประกอบ หรือระบุหรือไว้ในส่วนท้าย หรือแนบท้ายหนังสือ รายงาน บทความวิชาการ และงานวิจัย เพื่อแสดงหลักฐาน ความน่าเชื่อถือ และเป็นแหล่งข้อมูลให้ผู้อ่านรายงาน บทความวิชาการ และงานวิจัย ได้ศึกษาค้นคว้าเพิ่มเติม
คำว่า "บรรณานุกรม" เป็นศัพท์บัญญัติมาจากภาษาอังกฤษ bibliography ซึ่งมีความหมายอย่างเดียวกันคือ รายการสื่อสารนิเทศทั้งหมดที่ผู้เขียนได้ใช้ประกอบการเขียนหนังสือ รายงาน บทความวิชาการ และงานวิจัย 

**การเขียนบรรณานุกรม**
หลักทั่วไปในการเขียนบรรณานุกรม มักจะเรียงลำดับ ดังต่อนี้ไป

**ลักษณะการเขียนบรรณานุกรมจากอินเทอร์เน็ต**
ชื่อผู้เขียน. ชื่อเรื่อง. แหล่งที่สืบค้น (วัน เดือน ปีที่สืบค้น)
ตัวอย่างเช่น ....

สุกรี เจริญสุข. ในหลวงกับพระอัจฉริยภาพด้านการดนตรี.  Linkdate=2008-09-24  (1 กรกฎาคม พ.ศ. 2551)

**ดูเพิ่ม**
 การอ้างอิง- ห้องสมุด- บรรณารักษศาสตร์และวิทยาการสารสนเทศ

**อ้างอิง**
ตัวอย่างการเขียนบรรณานุกรมเพิ่มเติม Link date=2016-11-24 
หมวดหมู่:วิทยาการสารสนเทศ
หมวดหมู่:การออกแบบหนังสือ
หมวดหมู่:บรรณารักษศาสตร์และสารนิเทศศาสตร์
หมวดหมู่:บรรณานุกรม
หมวดหมู่:คำศัพท์หนังสือ
ปางขัดสมาธิเพชร

ไฟล์:พระนิรันตราย.jpg|thumb|250px|พระนิรันตราย พระพุทธรูปปางสมาธิเพชร ศิลประรัตนโกสินทร์ตามพระราชนิยมของพระบาทสมเด็จพระจอมเกล้าเจ้าอยู่หัว
ปางขัดสมาธิเพชร เป็นชื่อเรียกพระพุทธรูปในอริยาบถประทับ (นั่ง) ขัดสมาธิไขว้พระชงฆ์ (แข้ง) หงายฝ่าพระบาททั้งสองข้าง พระหัตถ์วางซ้อนกันบนพระเพลา (ตัก) พระหัตถ์ขวาซ้อนทับพระหัตถ์ซ้าย

** ประวัติ **
เป็นท่านั่งสมาธิที่พระบรมโพธิสัตว์ ประทับนั่งหลังจากที่ รับหญ้าคา 8 กำ จากนายโสตถิยพราหมณ์แล้ว ทรงนำไปปูใต้ต้นศรีมหาโพธิ์แล้วทรงประทับนั่ง ในท่าขัดสมาธิเพชรนี้แล้วทรงอธิษฐานว่า "เนื้อและเลือดในสรีระนี้ แม้จะเหือดแห้งไปหมดสิ้น จะเหลือแต่หนังเอ็นและกระดูกก็ตามที ถ้าเรายังไม่บรรลุอนุตรสัมมาสัมโพธิญาณก็จักไม่ทำลายบัลลังก์นี้" ด้วยพระหฤทัยที่แน่วแน่มั่นคง และทรงตรัสรู้เป็นพระพุทธเจ้าในเวลาต่อมา หรืออีกนัยหนึ่งพระพุทธเจ้าเสด็จออกไปโปรดสัตว์ในเวลาเช้า เสวยแล้วทรงพักกลางวัน ทรงพระอิริยาบถนั่ง คือนั่งสมาธิ

**ลักษณะพระพุทธรูป**

**ความเชื่อและคตินิยม**
 นิยมสร้างเป็นพระประธาน- เป็นพระประจำวันพระเกตุเสวยอายุ บูชาตามพิธีทักษาสำหรับบุคคล เมื่อพระเกตุเสวยอายุ
*เป็นพระประจำวันสำหรับผู้ที่ไม่ทราบวันเกิดตัวเอง- พระคาถาสวดมนต์บูชา สวด 9 จบ

ชะยันโต โพธิยา มูเล สักยานัง นันทิวัฑฒะโน เอวัง ตวัง วิชะโย โหหิ ชะยัสสุ ชะยะมังคะเล อะปะราชิตะปัลลังเก สีเส ปะฐะวิโปกขะเร อะภิเสเก

สัพพะพุทธานัง อัคคัปปัตโต ปะโมทะติ สุนักขัตตัง สุมังคะลัง สุปะภาตัง สุหุฏฐิตัง สุกขะโณ สุมุตหุตโต จะ สุยิฏฐัง พรัหมะจาริสุ ปะทักขิณัง
กายะกัมมัง วาจากัมมัง ปะทักขิณัง ปะทักขิณัง มะโนกัมมัง ปะณิธี เต ปะทักขิณา ปะทักขิณานิ กัตวานะ ละภันตัตเถ ปะทักขิเณ

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

หมวดหมู่:ปางพระพุทธรูป
ปางประสูติ

พระพุทธรูปปางประสูติ ศิลปะจีน
ปางประสูติ เป็นรูปพระโพธิสัตว์ขณะประสูติ มีลักษณะเป็นภาพสตรี (พระนางสิริมหามายา) ประทับยืนเหนี่ยวกิ่งต้นไม้ มีพระโพธิสัตว์ประสูติออกทางด้านข้างของพระวรกายของพระนาง 

**ประวัติ**
พระโพธิสัตว์จุติจากชั้นดุสิต เสด็จปฏิสนธิในพระครรภ์พระนางสิริมหามายา อัครมเหสีของพระเจ้าสุทโธทนะแห่งกรุงกบิลพัสดุ์ แคว้นสักกะ เมื่อพระนางทรงพระครรภ์แก่ได้เสด็จกลับไปคลอดที่กรุงเทวทหะ ซึ่งเป็นบ้านเกิด เมื่อเสด็จถึงลุมพินีวันซึ่งอยู่ระหว่างกรุงกบิลพัสดุ์และกรุงเทวหะ ในวันเพ็ญเดือนวิสาขะ วันศุกร์ ขึ้น 15 ค่ำ เดือน 6 ปีจอ ก่อนพระพุทธศักราช 80 ปี  ในเวลาใกล้เที่ยง พระนางก็ประสูติพระราชโอรส ณ โคนต้นสาละ ในพระอิริยาบถยืน พระหัตถ์ขวาเหนี่ยวกิ่งสาละ เมื่อประสูติพระราชกุมารก็อยู่ในอิริยาบถยืนหันพระพักตร์ไปทางทิศเหนือ เสด็จย่างพระบาทไป 7 ก้าว แล้วตรัสด้วยอาสภิวาจาว่า "เราเป็นผู้เลิศในโลก เราเป็นผู้เจริญที่สุดในโลก เราเป็นผู้ประเสริฐที่สุดในโลก ชาตินี้เป็นชาติสุดท้าย บัดนี้การเกิดใหม่มิได้มี"

**ลักษณะพระพุทธรูป**

**อ้างอิง**
 สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513.- เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500)- สกุลศิลปพระพุทธรูปในประเทศไทย อาจารย์จิตร บัวบุศย์- ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล

หมวดหมู่:ปางพระพุทธรูป
92

92 (เก้าสิบสอง) เป็นจำนวนธรรมชาติที่อยู่ถัดจาก 91 (เก้าสิบเอ็ด) และอยู่ก่อนหน้า 93 (เก้าสิบสาม)

**คำเติมนำหน้า**
 ภาษากรีก - doenneaconta-- ภาษาละติน - duonoveginti-

**ความหมาย**
 92 เป็นเลขอะตอมของ ยูเรเนียม

**ในทางคณิตศาสตร์**
หมวดหมู่:จำนวนเต็ม